AQSh Ozarbayjon prezident saylovlaridan mamnun, biroq xatolar bor
Ozarbayjondagi saylovlarda amaldagi rahbar Ilhom Aliyev zafar qozongan. G'arb nazarida jarayon ancha erkin va oshkora o'tgan, biroq kam
G’arb kuzatuvchilari nazarida jarayon ancha erkin vaoshkora o’tgan, biroq xato va kamchiliklardan xoli emas. Vashington nazarida Ozarbayjon demokratiya sari odimlamoqda. Sobiq Sovet ittifoqi qulaganidan beri Ozarbayjon xalqi ikki rahbarni ko’rdi– Haydar Aliyev va uning o’limi ketidan hokimiyatga kelgan o’g’li Ilhom Aliyev. Vashington nazarida bu galgi saylovlar nisbatan adolatli, ochiq o’tganini tanolish zarur, biroq qilinadigan ishlar talay. Yevropada Xavfsizlik va HamkorlikTashkiloti kuzatuvchilari ham jarayon benuqson emas demoqda. Mamlakat rahbari lavozimiga Aliyevdan tashqari yana 5 arbobkurashdi. AQSh Davlat departamenti rasmiysi Shon Makkormak Ozarbayjonxalqini tabriklar ekan, xulosa qilishga shoshilmaydi. ”Avvalgi saylovlarga qiyoslaganda ijobiy o’zgarish borligiravshan”,- deydi Makkormak. Biroq Yevropada Xavfsizlik va Hamkorlik Tashkilotisaylov jarayoniga hali to’liq baho bergani yo’q, maxsus hisobot chiqishikutilmoqda. Kamchiliklar bor ekan, uning ustida ishlash zarur, deydi Davlatdepartamenti rasmiysi. G’arb kuzatuvchilar fikricha hukumat jarayon erkin va adolatlio’tishi uchun sharoit yaratishga harakat qilgan. Lekin saylov kuni xatolarbo’lgan, ovozlar to’g’ri sanalmagan. Qo’shma Shtatlar Kaspiy dengizi bo’yidagi bu davlatga yirik hamkor sifatidaqaraydi. Ozarbayjon neft va gazga boy. Markaziy Osiyo energiya zaxiralari shudavlat orqali G’arbga chiqishi mumkin. Biroq Vashington Ilhom Aliyevni inson huquqlarinie’zozlashga undab keladi. Tog’li Qorabog’ mojarosi ham yechimini kutmoqda vaAmerika Ozarbayjon va Armaniston orasidagi vositachi davlatlardan biri.